Αμερικανική Ένωση Βιβλιοθηκών για Ινδιάνους

Η Αμερικανική Ένωση Βιβλιοθηκών για Ινδιάνους (αγγλ.American Indian Library Association - AILA) ιδρύθηκε το 1979 και εκπροσωπεί τις βιβλιοθήκες που με το έργο τους παρέχουν πληροφόρηση για τη ζωή και τον πολιτισμό των Ινδιάνων της Αμερικής. Πρόκειται για μια θυγατρική της Αμερικάνικης Ένωσης Βιβλιοθηκών (American Library Association - ALA), η οποία εργάζεται για την ενίσχυση του έργου των συγκεκριμένων βιβλιοθηκών και την προώθηση των συμφερόντων τους.

 Τα ανώτερα στελέχη της είναι ο Πρόεδρος (President), ο Αντιπρόεδρος (Vice-President/President-Elect), ο Γραμματέας (Secretary), ο Ταμίας (Treasurer). Το κυβερνών όργανο της AILA είναι η Εκτελεστική Επιτροπή (Executive Board) η οποία απαρτίζεται από τρία γενικά μέλη (Members at Large), το συντάκτη του ενημερωτικού δελτίου, τον Προηγούμενο Πρόεδρο (Past-President), τον Εκτελεστικό Διευθυντή (Executive Director) και τα ανώτερα στελέχη της ένωσης. Η Εκτελεστική Επιτροπή συνεδριάζει σε ετήσια συχνότητα για τη διευθέτηση σημαντικών ζητημάτων του οργανισμού και το έργο της ενισχύεται από τη δράση επιμέρους Επιτροπών (Committees) Παραρτημάτων (Chapters). Αναλυτικότερα, οι Επιτροπές εργάζονται για την υλοποίηση των στόχων της ένωσης και τα Παραρτήματα προωθούν το έργο της σε τοπικό επίπεδο. Βασικό σκοπό για την AILA αποτελεί η προώθηση της Αμερικάνικης Βιβλιοθηκονομίας, προκειμένου να καλύψει τις πληροφοριακές ανάγκες των Ινδιάνων της Αμερικής και των Ιθαγενών της Αλάσκα. Σύμφωνα με το καταστατικό της, η AILA μέσα από το έργο της επιδιώκει να συμβάλλει στην ανάπτυξη των υπηρεσιών πληροφόρησης και τη διασφάλιση της πρόσβασης σε αυτές από τους Ινδιάνων της Αμερικής. Ανεξάρτητα άτομα, αλλά και ιδρύματα, η δράση των οποίων συνάδει με το γενικό προσανατολισμό της AILA και επιθυμούν να συμμετάσχουν στο έργο της, μπορούν να ενταχθεί στο σύνολο των μελών της κατόπιν καταβολής ετήσιας συνδρομής. Τα μέλη της διακρίνονται σε δυο βασικές κατηγορίες, εκ των οποίων η κατηγορία των Μεμονωμένων ατόμων που συμμετέχουν ως μέλη διαιρείται περαιτέρω σε επιμέρους κατηγορίες. Αναλυτικότερα: Μεμονωμένα Άτομα (Personal Members): Τακτικά Μέλη (Regular Members) Φοιτητές (Student Members) Ιδρύματα (Institutional Members:) Η AILA μέσα από το σύνολο των δραστηριοτήτων της προωθεί τη διάδοση της πληροφόρησης σχετικά με τον πολιτισμό των Ινδιάνων της Αμερικής και εργάζεται για να καλύψει τις πληροφοριακές ανάγκες των Ιθαγενών της Αλάσκα και των Ινδιάνων της Αμερικής. Παράλληλα, δραστηριοποιείται στο χώρο των εκδόσεων, δημοσιεύοντας ενημερωτικό υλικό και παρέχει προϊόντα και υπηρεσίες που συμβάλλουν στην επαγγελματική εξέλιξη των μελών της. Δημοσιεύει επίσης το ενημερωτικό δελτίο «AILA Newsletter» ανά εξάμηνο, το οποίο παρέχει στα μέλη της πληροφόρηση για ζητήματα του χώρου. Επιπρόσθετα, η AILA πραγματοποιεί μια ετήσια επιχειρηματική συνάντηση, σε συνδυασμό με το ετήσιο συνέδριο της Αμερικάνικης Ένωσης Βιβλιοθηκών (American Library Association – ALA). About the American Indian Library Association Bibliography for Children's and Young Adult Books(Αγγλικά) Virginia Mathews Memorial Scholarship--American Indian Library Association(Αγγλικά) American Indian Library Association Identifies Books of Excellence About American Indians and American Indian Issues(Αγγλικά) American Indian Library Association Review Αρχειοθετήθηκε 2012-08-01 στο Wayback Machine.(Αγγλικά) Επίσημη ιστοσελίδα της AILA (Αγγλικά) Επίσημη ιστοσελίδα της Αμερικάνικης Ένωσης Βιβλιοθηκών (ALA)(Αγγλικά) Επίσημη ιστοσελίδα της AICL(Αγγλικά)